एक लॉ कॉलेज का मामला फिर उलझा, परीक्षा संकट में
देवी अहिल्या यूनिवर्सिटी की लॉ की परीक्षाओं पर संकट खत्म ही नहीं हो रहा है। अब फिर दो अलग-अलग वजह से परीक्षा आगे बढ़ गई है। यूनिवर्सिटी की तैयारी है कि 20 मार्च के बाद कभी भी परीक्षा आयोजित की जाएगी, लेकिन गुरु गोबिंदसिंह कॉलेज की मान्यता का मामला कोर्ट में जाने के कारण परीक्षा को लेकर असमंजस है। कॉलेज को मान्यता देरी से मिली थी, इसी वजह से कॉलेज के छात्रों के एडमिशन मान्य नहीं हो सके। इसी के बाद कॉलेज प्रबंधन ने काेर्ट की शरण ली। अब इन छात्रों पर निर्णय आने के बाद ही टाइम-टेबल फाइनल माना जाएगा। इधर, पहले गवर्नमेंट लॉ कॉलेज की सीटों पर चला असमंजस और फिर अन्य तकनीकी वजहों से परीक्षा आगे बढ़ती रही। इसके चलते नवंबर अंत में होने वाली अन्य सेमेस्टर की परीक्षआएं चार माह देरी से होंगी।
कॉलेजों के कारण बनी स्थिति
कॉलेजों के एडमिशन और मान्यता के कारण यह स्थिति बनी। फिर भी हम प्रयास कर रहे हैं कि समय पर परीक्षाएं हों। आगे रिजल्ट समय पर देकर और अगले सेमेस्टर की परीक्षा थोड़ा जल्द लेकर शेड्यूल सुधारेंगे। -प्रो. नरेंद्र धाकड़, कुलपति
कब होंगी दूसरे, चौथे और छठे सेमेस्टर की परीक्षाएं?
इसके चलते एलएलबी दूसरे, चौथे और छठे सेमेस्टर की परीक्षाएं भी लेट होंगी। सामान्य तौर पर ये परीक्षाएं अप्रैल में होती हैं, लेकिन इस बार जुलाई तक नहीं हो पाएंगी। इसका असर बीए एलएलबी पर भी पड़ेगा। कुल मिलाकर डीएवीवी अगर एलएलबी के रिजल्ट भी समय पर नहीं दे पाई तो तीन साल में पूरा होने वाला एलएलबी कोर्स चार साल में पूरा हो पाएगा। वहीं चार साल का बीए एलएलबी पांच साल तक पहुंचेगा।
hin_Deva hin_Deva hin_Deva hin_Deva hin_Deva hin_Deva